Na temelju članka 7. i članka 46. Zakona o proračunima u Federaciji BiH («Sl. novine Federacije BiH»,broj: 102/13, 9/14, 13/14, 8/15, 91/15, 102/15, 104/16,5/18, 11/19 i 99/19) i članka 24. Statuta Općine Busovača – prečišćen tekst („Službeni glasnik Općine Busovača“, broj: 8/13) i članka 80. Poslovnika o radu Općinskog vijeća Busovača („Službeni glasnik Općine Busovača“, broj: 8/13) Općinsko vijeće Busovača na svojoj 9. sjednici održanoj dana 24.02.2022. godine, d o n o s i

**O D L U K U**

**O IZVRŠENJU PRORAČUNA OPĆINE BUSOVAČA**

**ZA 2022. GODINU**

**I – OPĆE ODREDBE**

**Članak 1.**

Ovom Odlukom se uređuje način izvršavanja proračuna općine Busovača za 2022.

godinu (u daljem tekstu: proračun),upravljanje primicima i izdacima proračuna, te prava i obveze korisnika proračunskih sredstava.

U slučaju da su obveze i prava koja proističu iz drugih odluka, zaključaka, rješenja i sl. u suprotnosti sa ovom Odlukom, primjenjivat će se ova Odluka.

**Članak 2.**

Opći dio proračuna sastoji se od bilanca primitaka i izdataka po vrstama, a poseban dio sadrži detaljan raspored izdataka po službama i vrsti rashoda.

U bilancu primitaka i izdataka iskazuju se porezni i neporezni primici i drugi primici, te izdaci utvrđeni za financiranje javnih potreba na razini općine Busovača (u daljem/daljnjem tekstu Općina) na temelju zakonskih i drugih propisa.

**Članak 3.**

Općinske službe za upravu i drugi subjekti koji se su)financiraju iz proračuna dužni su da sredstva utvrđena u proračunu koriste rukovodeći se načelom racionalnosti i štednje.

# II – IZVRŠAVANJE PRORAČUNA

**Članak 4.**

Nakon donošenja proračuna Služba za financije i riznicu obvezna je izvijestiti korisnike sredstava proračuna o odobrenim sredstvima.

**Članak 5.**

Sredstva proračuna osiguravaju se službama koja su u posebnom dijelu proračuna određena za nosioce sredstava na pojedinim pozicijama.

Korisnici proračuna sredstva koriste samo za namjene koje su određene proračunom.

**Članak 6.**

Službe za upravu odgovorne su za potpuno i pravodobno prikupljanje primitaka na račun proračuna u svojoj nadležnosti sukladno sa odgovarajućim zakonima i provedenim propisima, te odlukama, kao i za izvršenje svih zadataka sukladno sa namjenama.

**Članak 7.**

Sredstva proračuna će se trošiti po slijedećem prioritetu: eventualna kreditna zaduženja, plaće i naknade uposlenih, vijećničke naknade, materijalni troškovi, tekući prenosi, kapitalna ulaganja i ostalo.

Prigodom obračuna plaće primjenjivat će se osnovica za proračunsku 2022.godinu u iznosu od jedne trećine prosječne, isplaćene neto plaće zaposlenih u F BiH, objavljene u „Službenim novinama FBiH“ za prethodna tri (3) mjeseca, a što je prethodno utvrđeno u pregovorima sa Sindikatom uposlenika Općine Busovača.

Članovima Općinskog vijeća Busovača za vršenje funkcije vijećnika pripada mjesečna naknada u iznosu od jedne trećine prosječne neto plaće zaposlenih u FBiH, objavljene u „Službenim novinama FBiH“ za prethodna tri (3) mjeseca, kao i naknada u iznosu od 50,00 KM za svaku održanu sjednicu Općinskog vijeća kojoj su nazočili.

**Članak 8.**

Rukovodioci službi su odgovorni za unutarnji nadzor transakcija primitaka i izdataka službi i drugih korisnika proračunskih sredstava koje spadaju u njihovu nadležnost.

**Članak 9.**

Aktima Općinskog vijeća i Načelnika ne mogu se stvarati obveze na teret proračuna ako za te obveze nisu osigurana sredstva u proračunu.

Ako za pojedine namjene sredstva u proračunu nisu dovoljna, službe su dužne blagovremeno predložiti izmjenu propisa i drugih akata radi usklađivanja potreba po tim propisima i drugim aktima sa sredstvima osiguranim u proračunu.

**Članak 10.**

Postupak nabavke investicijskih dobara i usluga mora se objaviti sukladno sa Zakonom o javnim nabavkama u BiH («Sl. glasnik BiH», broj: 39/14).

**Članak 11.**

U cilju osiguranja namjenskog korištenja sredstava proračuna, Služba za financije i trezor ima obvezu vršiti neposrednu kontrolu korištenja sredstava proračuna

Ako se utvrdi da se sredstva ne koriste u sukladno sa proračunom Općine i drugim propisima, pomoćnik načelnika za financije i riznicu donijet će rješenje kojim će naložiti korisniku da otkloni utvrđene nepravilnosti i korištenje sredstava sukladno sa propisima.

Žalba na rješenje podnosi se načelniku Općine.

Korisniku sredstava koji u roku od 15 dana ne postupi po rješenju iz prethodnog stavka, obustavit će se korištenje sredstava iz proračuna dok se ne otklone nepravilnosti, odnosno ne uskladi korištenje sredstava po propisima.

 Pomoćnik načelnika za financije i riznicu može obustaviti od izvršenja svaki akt koji je u suprotnosti sa ovom Odlukom ili proračunom.

U slučaju iz stavka 2. 3. i 4. ovog članka pomoćnik načelnika za financije i riznicu dužan je obavijestiti načelnika Općine radi poduzimanja mjera zbog povrede propisa.

**Članak 12.**

Ako se u tijeku godine na temelju Zakona i drugih propisa poveća djelokrug ili nadležnost korisnika što zahtjeva i povećana sredstva ili se osnuje nova služba, sredstva za njegove troškove osigurat će se Rebalansom proračuna.

Sredstva raspoređena proračunom se mogu preraspoređivati između službi, odnosno prestruktuirati unutar službe na temelju odluke Načelnika, a na prijedlog Službe za financije i riznicu, najviše od 10% ukupno odobrenih sredstava za određenu službu.

Ako se u tijeku godine na temelju Zakona i drugog propisa umanji djelokrug ili nadležnost službe, ili se služba ukine, neutrošena sredstva planirana proračunom Općine za troškove iste prenosi se u tekuću pričuvu proračuna ili na službu koja preuzme poslove.

**Članak 13.**

Sredstva za doznake, za tekuće troškove i potpore kao i kapitalne potpore koristit će se isključivo na temelju zaključaka i rješenja Načelnika Općine, na prijedlog nadležnih službi i ugovora koje potpisuje Načelnik Općine ili pomoćnik načelnika po prethodno dobivenom pismenom ovlaštenju Načelnika Općine.

 Sredstva iz prethodnog stavka se koriste do visine planiranih sredstava za pojedine namjene.

**Članak 14.**

Tekuća proračunska pričuva angažirat će se za žurne, nepredviđene i nedovoljno planirane troškove, isključivo na temelju odluke Načelnika Općine, a koja ne smije prelaziti 3% proračunskih primitaka.

**Članak 15.**

Povrat pogrešno ili više uplaćenih primitaka vrši se sa odgovarajućeg uplatnog računa iz tekućeg priliva, odnosno sa računa korisnika primitaka, a sukladno sa Naredbom o uplati računa primitaka proračuna i izvanproračunskih fondova na teritoriji F BiH, načinu uplaćivanja tih primitaka, načinu i rokovima za raspoređivanje tih primitaka korisnicima i izvještavanju korisnika o njima u 2022.godini.

**Članak 16.**

Za svako korištenje sredstava proračuna nositelji potrošnje proračunskih sredstava dužni su svojim aktima navesti broj razdjela i kod potrošačke jedinice, kao i naziv pozicije proračuna.

**Članak 17.**

U slučaju postupanja suprotno odredbama članka 3. 5. 6. 7. i 9. ove Odluke, Načelnik Općine je dužan pokrenuti postupak utvrđivanja odgovornosti rukovodioca službe, odnosno drugog odgovornog službenika za stvorene obveze suprotno proračunu i ovoj Odluci.

Postupak iz prethodnog stavka pokreće se na temelju pismene obavijesti pomoćnika načelnika za financije i trezor o postojanju okolnosti iz prethodnog stava/stavka.

**Članak 18.**

Sredstva utvrđena u razdjelu 10. proračunska pozicija transfer političkim strankama raspoređivat će se srazmjerno broju vijećnika, u visini koja će se utvrditi posebnom Odlukom Općinskog vijeća. Sredstva će se doznačavati političkim subjektima (strankama) po kriterijima utvrđenim Zakonom o financiranju političkih stranaka u BiH.

U proračunskoj poziciji transfer udrugama sredstva će se istima doznačavati prema utvrđenim kriterijima za aktivnosti istih koje donosi načelnik Općine..

Sredstva za financiranje socijalnih pomoći i subvencioniranje komunalnih usluga vršit će se na temelju posebne Odluke koju donosi načelnik Općine.

**Članak 19.**

Sredstva utvrđena u razdjelu 11. na poziciji sredstva za financiranje Centra za socijalni rad, sredstva za financiranje Gradske knjižnice i sredstva za financiranje Vatrogasnog društva Busovača vršit će se na osnovu/temelju mjesečnih troškovnika.

Financiranje javnog pravobranitelja vršit će se na temelju ugovora o financiranju Općinskog javnog pravobranitelja zaključenog između Općina Busovača i Vitez.

Obveze prema Savezu općina i gradova Federacije BiH izmirivat će se na temelju kvartalno ispostavljenih računa.

Namjenska sredstva u proračunu Općine mogu se koristiti samo na temelju posebne Odluke načelnika Općine Busovača, isključivo u visini ostvarenih primitaka po navedenom osnovu.

Sredstva u proračunu Općine namijenjena za sufinanciranje projekata iz namjenskih sredstava utvrđivat će se posebnom Odlukom načelnika Općine.

**Članak 20.**

Sredstva utvrđena u razdjelu 12. na poziciji sredstva za izradu Strategije izvršit će se u skladu sa posebnim rješenjem načelnika Općine.

**Članak 21.**

Sredstva utvrđena u razdjelu 13. na poziciji sredstva za komunalnu potrošnju, javnu rasvjetu i zimsko održavanje lokalnih putova koristit će se sukladno sa sklopljenim ugovorima i ispostavljenim fakturama.

**Članak 22.**

Sredstva utvrđena u razdjelu 14. na poziciji sredstva za financiranje kulture i športa raspoređivat će se na temelju utvrđenih kriterija.

Raspodjela sredstava za mjesne zajednice vršit će se na temelju dostavljenih zahtjeva mjesnih zajednica i odluke načelnika Općine o odobravanju sredstava za konkretne aktivnosti.

Sredstva za stipendiranje studenata utvrdit će se i visina istih odredit će se na osnovu Pravilnika o stipendiranju a po prethodno raspisanom javnom natječaju.

Izdaci za djecu sa posebnim potrebama, hitnu pomoć i mrtvozorstvo određuju se na temelju posebne odluke načelnika Općine.

Sredstva za OO Crveni križ općine Busovača, JP Radio Busovača i Vijeće mladih Općine Busovača, kao i transfer vjerskim zajednicama određuju se na temelju posebne odluke načelnika Općine.

**Članak 23.**

Proračunska sredstva će se doznačavati mjesečno u visini 1/12 utvrđenih sredstava u posebnom dijelu proračuna, a zavisno od ostvarivanja prihoda, a sredstva za financiranje kulture, športa, udruga, političkih stranaka, Vijeća mladih, JP Radio Busovača, vjerskih zajednica, OO Crveni križ općine Busovača će se doznačavati kvartalno.

**Članak 24.**

Općinski načelnik dužan je Općinskom vijeću podnijeti tromjesečno izvješće o izvršenju proračuna u roku od 20 dana po isteku tromjesečja.

**Članak 25.**

Ukoliko se primici ostvare u većem iznosu od planiranih, sredstva će se rasporediti za vraćanje dugova iz prethodnog perioda i za ostala izdvajanja.

**III – ZAVRŠNE ODREDBE**

**Članak 26.**

Ova Odluka stupa na snagu osmog dana od dana objavljivanja u „Službenom glasniku Općine Busovača“, a primjenjivat će se od 01.01.2022.godine.

Bosna i Hercegovina

Federacija Bosne i Hercegovine

Srednjobosanski kanton/Kanton Središnja Bosna

OPĆINA BUSOVAČA

Općinsko vijeće

Broj: 02-02-1-688/22 PREDSJEDATELJ

Datum: 24.02.2022.godine Općinskog vijeća Busovača

B u s o v a č a Josip Mravak, dipl.ecc.

Na osnovu člana 7. i člana 46. Zakona o budžetima u Federaciji BiH («Sl. novine Federacije BiH»,broj: 102/13, 9/14, 13/14, 8/15, 91/15, 102/15, 104/16,5/18, 11/19 i 99/19) i člana 24. Statuta Općine Busovača – prečišćen tekst („Službeni glasnik Općine Busovača“, broj: 8/13) i člana 80. Poslovnika o radu Općinskog vijeća Busovača („Službeni glasnik Općine Busovača“, broj: 8/13) Općinsko vijeće Busovača na svojoj 9. sjednici održanoj dana 24.02.2022. godine, d o n o s i

**O D L U K U**

**O IZVRŠENJU BUDŽETA OPĆINE BUSOVAČA**

**ZA 2022. GODINU**

**I – OPĆE ODREDBE**

**Član1.**

Ovom Odlukom se uređuje način izvršavanja budžeta općine Busovača za 2022.

godinu (u daljem tekstu: budžet), upravljanje prihodima i rashodima budžeta, te prava i obaveze korisnika budžetskih sredstava.

U slučaju da su obaveze i prava koja proističu iz drugih odluka, zaključaka, rješenja i sl. u suprotnosti sa ovom Odlukom, primjenjivat će se ova Odluka.

**Član 2.**

Opći dio budžeta sastoji se od bilanca prihoda i rashoda po vrstama, a poseban dio sadrži detaljan raspored rashoda/po službama i vrsti rashoda.

U bilancu prihoda i rashoda iskazuju se porezni i neporezni prihodi i drugi prihodi, te rashodi utvrđeni za finansiranje javnih potreba na nivou općine Busovača (u daljem/daljnjem tekstu Općina) na osnovu zakonskih i drugih propisa.

**Član 3.**

Općinske službe za upravu i drugi subjekti koji se (su)finasiraju iz budžeta dužni su da sredstva utvrđena u budžetu koriste rukovodeći se načelom racionalnosti i štednje.

# II – IZVRŠAVANJE BUDŽETA

**Član 4.**

Nakon donošenja budžeta Služba za finansije i trezor obavezna je izvijestiti korisnike sredstava iz budžeta o odobrenim sredstvima.

**Član 5.**

Sredstva budžeta osiguravaju se službama koja su u posebnom dijelu budžeta određena za nosioce sredstava na pojedinim pozicijama.

Korisnici budžeta sredstva koriste samo za namjene koje su određene budžetom.

**Član 6.**

Službe za upravu odgovorne su za potpuno i pravodobno prikupljanje prihoda na račun budžeta u svojoj nadležnosti u skladu sa odgovarajućim zakonima i provedenim propisima, te odlukama, kao i za izvršenje svih zadataka u skladu sa namjenama.

**Član 7.**

Sredstva budžeta će se trošiti po slijedećem prioritetu: eventualna kreditna zaduženja,plaće i naknade uposlenih, vijećničke naknade, materijalni troškovi, tekući prenosi, kapitalna ulaganja i ostalo.

 Prilikom obračuna plaće primjenjivat će se osnovica za budžetsku 2022.godinu u iznosu od jedne trećine prosječne, isplaćene neto plaćezaposlenih u FBiH, objavljene u „Službenim novinama FBiH“ za prethodna tri (3) mjeseca, a što je prethodno utvrđeno u pregovorima sa Sindikatom uposlenika Općine Busovača.

Članovima Općinskog vijeća Busovača za vršenje funkcije vijećnika pripada mjesečna naknada u iznosu od jedne trećine prosječne neto plaće zaposlenih u F BiH, objavljene u „Službenim novinama FBiH“ za prethodna tri (3) mjeseca, kao i naknada u iznosu od 50,00 KM za svaku održanu sjednicu Općinskog vijeća kojoj su prisustvovali.

**Član 8.**

Rukovodioci službi su odgovorni za unutrašnji nadzor transakcija prihoda i rashoda službi

i drugih korisnika budžetskih sredstava koje spadaju u njihovu nadležnost.

**Član 9.**

Aktima Općinskog vijeća i Načelnika ne mogu se stvarati obaveze na teret budžeta ako za te obaveze nisu osigurana sredstva u budžetu.

Ako za pojedine namjene sredstva u budžetu nisu dovoljna, službe su dužne blagovremeno predložiti izmjenu propisa i drugih akata radi usklađivanja potreba po tim propisima i drugim aktima sa sredstvima osiguranim u budžetu.

**Član 10.**

Postupak nabavke investicijskih dobara i usluga mora se objaviti u skladu/ sa Zakonom o javnim nabavkama u BiH («Sl. glasnik BiH», broj: 39/14).

**Član 11.**

U cilju osiguranja namjenskog korištenja sredstava budžeta, Služba za finansije i trezor ima obavezu vršiti neposrednu kontrolu korištenja sredstava budžeta.

Ako se utvrdi da se sredstva ne koriste u skladu sa budžetom Općine i drugim propisima, pomoćnik načelnika za finansije i trezor donijet će rješenje kojim će naložiti korisniku da otkloni utvrđene nepravilnosti i korištenje sredstava u skladu sa propisima.

Žalba na rješenje podnosi se načelniku Općine.

Korisniku sredstava koji u roku od 15 dana ne postupi po rješenju iz prethodnog stava, obustavit će se korištenje sredstava iz budžeta dok se ne otklone nepravilnosti, odnosno ne uskladi korištenje sredstava po propisima.

 Pomoćnik načelnika za finansije i trezor može obustaviti od izvršenja svaki akt koji je u suprotnosti sa ovom Odlukom ili budžetom.

U slučaju iz stava 2. 3. i 4. ovog člana pomoćnik načelnika za finansije i trezor dužan je obavijestiti načelnika Općine radi poduzimanja mjera zbog povrede propisa.

**Član 12.**

Ako se u toku godine na osnovu Zakona i drugih propisa poveća djelokrug ili nadležnost korisnika što zahtjeva i povećana sredstva ili se osnuje nova služba, sredstva za njegove troškove osigurat će se Rebalansom budžeta.

Sredstva raspoređena budžetom se mogu preraspoređivati između službi, odnosno prestruktuirati unutar službe na osnovu odluke Načelnika, a na prijedlog Službe za finansije i trezor, najviše od 10% ukupno odobrenih sredstava za određenu službu.

Ako se u toku godine na osnovu Zakona i drugog propisa umanji djelokrug ili nadležnost službe, ili se služba ukine, neutrošena sredstva planirana budžetom Općine za troškove iste prenosi se u tekuću rezervu budžeta ili na službu koja preuzme poslove.

**Član 13.**

Sredstva za doznake, za tekuće troškove i grantove kao i kapitalne grantove koristit će se isključivo na osnovu zaključaka i rješenja Načelnika Općine, na prijedlog nadležnih službi i ugovora koje potpisuje Načelnik Općine ili pomoćnik načelnika po prethodno dobivenom pismenom ovlaštenju Načelnika Općine.

 Sredstva iz prethodnog stava se koriste do visine planiranih sredstava za pojedine namjene.

**Član 14.**

Tekuća budžetska rezerva angažovat će se za hitne, nepredviđene i nedovoljno planirane troškove, isključivo na osnovu odluke načelnika Općine, a koja ne smije prelaziti 3% budžetskih prihoda.

**Član 15.**

Povrat pogrešno ili više uplaćenih prihoda vrši se sa odgovarajućeg uplatnog računa iz tekućeg priliva, odnosno sa računa korisnika prihoda, a u skladu sa Naredbom o uplati računa prihoda budžeta i vanbudžetskih fondova na teritoriji FBiH, načinu uplaćivanja tih prihoda, načinu i rokovima za raspoređivanje tih prihoda korisnicima i izvještavanju korisnika o njima u 2022.godini.

**Član 16.**

Za svako korištenje sredstava budžeta nosioci potrošnje budžetskih sredstava dužni su svojim aktima navesti broj razdjela i kod potrošačke jedinice, kao i naziv pozicije budžeta.

**Član 17.**

U slučaju postupanja suprotno odredbama člana 3. 5. 6. 7. i 9. ove Odluke, Načelnik Općine je dužan pokrenuti postupak utvrđivanja odgovornosti rukovodioca službe, odnosno drugog odgovornog službenika za stvorene obaveze suprotno budžetu i ovoj Odluci.

Postupak iz prethodnog stava pokreće se na osnovu pismene obavijesti pomoćnika načelnika za finansije i trezor o postojanju okolnosti iz prethodnog stava.

**Član 18.**

Sredstva utvrđena u razdjelu 10. budžetska pozicija transfer političkim strankama raspoređivat će se srazmjerno broju vijećnika, u visini koja će se utvrditi posebnom Odlukom Općinskog vijeća. Sredstva će se doznačavati političkim subjektima (strankama) po kriterijima utvrđenim Zakonom o finansiranju političkih stranaka u BiH.

U budžetskoj poziciji transfer udruženjima sredstva će se istima doznačavati prema utvrđenim kriterijima za aktivnosti istih koje donosi načelnik Općine..

Sredstva za finansiranje socijalnih pomoći i subvencioniranje komunalnih usluga vršit će se na osnovu posebne Odluke koju donosi načelnik Općine.

**Član 19.**

Sredstva utvrđena u razdjelu 11. na poziciji sredstva za finansiranje Centra za socijalni rad, sredstva za finansiranje Gradske biblioteke i sredstva za finansiranje Vatrogasnog društva Busovača vršit će se na osnovu mjesečnih troškovnika.

Finansiranje javnog pravobranioca vršit će se na osnovu ugovora o finansiranju Općinskog javnog pravobranioca zaključenog između Općina Busovača i Vitez.

Obaveze prema Savezu općina i gradova Federacije BiH izmirivat će se na osnovu kvartalno ispostavljenih računa.

Namjenska sredstva u budžetu Općine mogu se koristiti samo na osnovu posebne Odluke načelnika Općine Busovača, isključivo u visini ostvarenih prihoda po navedenom osnovu.

Sredstva u budžetu Općine namijenjena za sufinansiranje projekata iz namjenskih sredstava utvrđivat će se posebnom odlukom načelnika Općine.

**Član 20.**

Sredstva utvrđena u razdjelu 12. na poziciji sredstva za izradu Strategije izvršit će se u skladu sa posebnim rješenjem načelnika Općine.

**Član 21.**

Sredstva utvrđena u razdjelu 13. na poziciji sredstva za komunalnu potrošnju, javnu rasvjetu i zimsko održavanje lokalnih puteva koristit će se u skladu sa sklopljenim ugovorima i ispostavljenim fakturama.

**Član 22.**

Sredstva utvrđena u razdjelu 14. na poziciji sredstva za finansiranje kulture i sporta raspoređivat će se na osnovu utvrđenih kriterija.

Raspodjela sredstava za mjesne zajednice vršit će se na osnovu dostavljenih zahtjeva mjesnih zajednica i odluke načelnika Općine o odobravanju sredstava za konkretne aktivnosti.

Sredstva za stipendiranje studenata utvrdit će se i visina istih odrediti će se na osnovu Pravilnika o stipendiranju, a po prethodno raspisanom javnom konkursu.

Izdaci za djecu sa posebnim potrebama, hitnu pomoć i mrtvozorstvo određuju se na osnovu posebne odluke načelnika Općine.

Sredstva za OO Crveni križ općine Busovača, JP Radio Busovača i Vijeće mladih općine Busovača, kao i transfer vjerskim zajednicama određuju se na osnovu posebne odluke načelnika Općine.

**Član 23.**

Budžetska sredstva će se doznačavati mjesečno u visini 1/12 utvrđenih sredstava u posebnom dijelu budžeta, a zavisno od ostvarivanja prihoda, a sredstva za finansiranje kulture, sporta, udruženja, političkih stranaka, Vijeća mladih, JP Radio Busovača, vjerskih zajednica, OO Crveni križ općine Busovača će se doznačavati kvartalno.

**Član 24.**

Općinski načelnik dužan je Općinskom vijeću podnijeti tromjesečni izvještaj/izvješće o izvršenju budžeta/proračuna u roku od 20 dana po isteku tromjesečja.

**Član 25.**

Ukoliko se prihodi ostvare u većem iznosu od planiranih, sredstva će se rasporediti za vraćanje dugova iz prethodnog perioda i za ostala izdvajanja.

**III – ZAVRŠNE ODREDBE**

**Član 26.**

Ova Odluka stupa na snagu osmog dana od dana objavljivanja u „Službenom glasniku Općine Busovača“, a primjenjivat će se od 01.01.2022.godine.

Bosna i Hercegovina

Federacija Bosne i Hercegovine

Srednjobosanski kanton/Kanton Središnja Bosna

OPĆINA BUSOVAČA

Općinsko vijeće

Broj: 02-02-1-688/22 PREDSJEDAVAJUĆI

Datum: 24.02.2022.godine Općinskog vijeća Busovača

B u s o v a č a Josip Mravak, dipl.ecc.